Ńdɔ̄ hḿ mə̄ ngádzó nâ: «Ngə́ mə bələ́ məfǎb anə́ óbə̌ŋ ! ngǎ ngə́ mə ǹyə́lə́ ánā, mə kə́ bədəbə ású yə nâ mə́ sɔm asɔbɔ. 8Owé, ngə́ mə ǹtúbú óyǎb ánā mə kə́ bómbō á ńkōd ńnam. 9Ngə́ mə m̀vól yēn ásɔbɔ́ yə̄ ásɔbɔ anə́ évundu ńkulu.» 10Ǎ Ńtondôbə, fudígi endugulan ai ebúlú ngándzángá á ńkɔ̄bɔ̄ wábán. amú mə̄ tála mətóm ai mətsamán á tísɔn. 11Ai alú ai amǒs, byákiŋ á mim̀fim á yōb. 12Á ńnə̄m étē bəbə̂ bə́ mam ai asum; ewê bod é nə̄ á ńnə̄m étēdē wé; etíbílí ai mədugán byákódō kig ámiǹdzɔ̄ŋ míé. 13Sə̌ kig ǹzízíŋ ńgɔ̄ wáta ma, amú mə nə dzǎm dzíbi, sə̌ kig é mod a lúman ai ma énye ǎ dɔ, mayi nyé solan. 14Hədá, é nə wa, mod yǎ ńsāmbá wáma, évúvúmá dzáma, mvóé dzama yǎ ńnə̄m étē. 15Bǐ kalagan mam mə́ ndímbā yā mīńnə̄m myáán, ńdɔ̄ fə bǐ wulugu fǔfúlú á ndá Zāmbá. 16Amalá á kūū bɔ̄ á yób ! Bə́ susú bə́ tála á tolendǒŋ, amú mətóm mə́ nə̄ ábə̄ bɔ́, mə́ nə̄ bɔ́ á nyɔ́l étē. 17Ḿfág wáma maloé Zambá, ńdɔ Ǹtondôbə a yi ma kode. 18Ngǒngógóle, kíkídígi, ai ǹtóban ámǒs, mayón, mə ligidan, ńdɔ a ngáwóg ńtad wáma. 19Ńdɔ a ngákode ma, a baalá mā təge ai ǹsél, éyɔŋ bə́ lúmugan ai ma, amú ábuí bod lə́ tsídigan ma á zud ! 20Zambá á wógó á sámā fə bɔ́, nyé yǎ á tɔ̄á étɔá ­kúm a tádigi á mə̄tádí, amú bə́ nə́ təge fɔl fúlú: təge kɔ̌n Zāmbá wɔ̄ŋ. 21É mod nyɔ́ á ngāsám wɔ́ á bəmvóé bóé, a ngátsam elad amvóé dzíé. 22Ǹkɔ́bɔ̄ wóé o nə ǹkɔn ó lodo mənyáŋ[15], hədá ǹnə́m wóé ó bɔɔ bitá, bibúg bíé bí nə ebubud bí lodo m̀bɔ́n, hədá bí nə məyɔ míǹsɔ́ mí ákəŋ.